|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΚΑΡΔΙΤΣΑΣ** ΔΗΜΟΣ ΛΙΜΝΗΣ ΠΛΑΣΤΗΡΑ | **ΥΠΗΡΕΣΙΑ: Αποχιονισμός οδών –κοινόχρηστων χώρων Δήμου Λίμνης Πλαστήρα (2020)**  **ΠΡΟΥΠΟΛΟΓΙΣΜΟΣ: 60.000,00€ (48.387,10€ χωρίς ΦΠΑ)**  **ΜΟΡΦΟΒΟΥΝΙ, 21/11/2019** |

Διακήρυξη συνοπτικού διαγωνισμού υπηρεσίας

**Αποχιονισμός οδών –κοινόχρηστων χώρων Δήμου Λίμνης Πλαστήρα**

Ο Δήμος Λίμνης Πλαστήρα διακηρύσσει τη διεξαγωγή συνοπτικού διαγωνισμού του άρθρου 117 του Ν.4412/2016 με σφραγισμένες προσφορές και με κριτήριο κατακύρωσης την πλέον συμφέρουσα από οικονομική άποψη προσφορά μόνο βάσει τιμής, για την εκτέλεση της παραπάνω υπηρεσίας για το έτος 2020 που αφορά ***Υπηρεσίες εκχιονισμού*** με κωδικό ***CPV:90620000-9***



## Δαπάνη έργου

Η προϋπολογισθείσα δαπάνη ανέρχεται σε 60.000,00€ (συμπεριλαμβανομένου Φ.Π.Α. 24%) και θα αντιμετωπισθεί από την εγγεγραμμένη πίστωση του προϋπολογισμού του Δήμου για το 2020 με **ΚΑ:30-6162.65.**



## Διατάξεις

Η παραπάνω υπηρεσία θα εκτελεστεί σύμφωνα με τις διατάξεις: του Ν. 4412/16 περί Δημοσίων Συμβάσεων Έργων, Προμηθειών και Υπηρεσιών. του Ν. 3463/2006 (ΦΕΚ 114Α΄/2006) του εν ισχύ Κώδικα Δήμων και Κοινοτήτων (ειδικότερα του άρθρου 209, παρ.1) του Ν. 3852/10 (Φ.Ε.Κ. Α΄/07-06-10) ¨Νέα αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης¨ του Ν.3861/10 (Φ.Ε.Κ. 11Α΄/13-07-2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις» των εκάστοτε ισχυουσών εγκυκλίων που έχουν εκδοθεί μέχρι την ημέρα εκτέλεσης του έργου.

Σε περίπτωση που η διακήρυξη έχει ασάφεια ή δεν αναφέρεται συγκεκριμένα σε άρθρο της ή δεν αναφέρεται καθόλου, τότε ισχύουν κατά περίπτωση τα άρθρα του Ν. 4412/16.



## Διάθεση διακήρυξης – Πληροφορίες

Οι ενδιαφερόμενοι οικονομικοί φορείς μπορούν να έχουν πρόσβαση στα τεύχη του διαγωνισμού επισκεπτόμενοι τα γραφεία του Δήμου Λίμνης Πλαστήρα στο Μορφοβούνι Καρδίτσας, 431 50 ΚΑΡΔΙΤΣΑ, απ' όπου μπορούν να τα παραλάβουν δωρεάν σε ηλεκτρονική μορφή. Τα τεύχη θα παραδίδονται σε έντυπη και ηλεκτρονικη μορφή. Τα έντυπα οικονομικής και τεχνικής προσφοράς και το ΤΕΥΔ θα πρέπει να είναι ακριβώς όπως εκτυπώνεται από την ιστοσελίδα του Δήμου. Όλα τα στοιχεία είναι δημοσιευμένα στην ιστοσελίδα του Δήμου Λίμνης Πλαστήρα στην ηλεκτρονική διεύθυνση http://www.plastiras-ota.gr/. Γενικές πληροφορίες παρέχονται από το Δήμο, τηλ.: 2441352217 και Fax: 2441095308 τις εργάσιμες ημέρες και ώρες

**Αρθρο4.**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι..να είναι κάτοχοι μηχανημάτων έργων-αποχιονιστικών.

Οι διαγωνιζόμενοι, εφόσον είναι φυσικά πρόσωπα, παρίστανται αυτοπροσώπως, ή με το νόμιμα εξουσιοδοτημένο εκπρόσωπό τους. Εφόσον είναι προσωπικές εταιρείες, ή Μον. ΕΠΕ ή Ε.Π.Ε., εκπροσωπούνται από το διαχειριστή τους ή από άλλο νόμιμα εξουσιοδοτημένο πρόσωπο. Οι Α.Ε. εκπροσωπούνται από μέλος του Διοικητικού Συμβουλίου ή άλλο νόμιμα εξουσιοδοτημένο πρόσωπο. Η εξουσιοδότηση θεωρείται νόμιμη, όταν η υπογραφή του εξουσιοδοτούντος έχει θεωρηθεί από αρμόδια Δημόσια Αρχή.

Οι Ο.Ε., Ε.Ε., Ε.Π.Ε και Μον. Ε.Π.Ε. οφείλουν να καταθέσουν πρωτότυπο ή επικυρωμένο καταστατικό με τις τυχόν τροποποιήσεις, νομίμως δημοσιευμένες, όπως αυτές θα εμφαίνονται στο προσκομιζόμενο πιστοποιητικό μεταβολών του αρμόδιου Πρωτοδικείου της έδρας του Νομικού Προσώπου, εκδόσεως τριμήνου τουλάχιστον πριν από την ημερομηνία διεξαγωγής του διαγωνισμού, ώστε να είναι δυνατός ο έλεγχος της χρονικής διάρκειας και της εκπροσώπησης. Επιπλέον, το καταστατικό και τυχόν τροποποιήσεις των Ε.Π.Ε. και Μον. Ε.Π.Ε. θα συνοδεύονται από αντίγραφα των σχετικών ΦΕΚ.

Οι Α.Ε. οφείλουν να καταθέσουν α) το Πρακτικό του Διοικητικού Συμβουλίου για τη συγκρότησή του, την εκπροσώπηση και τη χρονική διάρκεια λειτουργίας του καθώς και την εντολή της εκπροσώπησης του παρόντα διαγωνισμού εφόσον απαιτείται, μαζί με το ΦΕΚ που έχει αυτό δημοσιευτεί και β) αντίγραφο του καταστατικού σύστασης της Α.Ε. με όλα τα συμβόλαια με τις τυχόν τροποποιήσεις που θα συνοδεύονται από τα αντίστοιχα ΦΕΚ νομίμως δημοσιευμένα.

Οι προσφορές των κοινοπραξιών και ενώσεων οικονομικών φορέων κατατίθενται από όλα τα κοινοπρακτούντα μέλη αυτοπροσώπως ή από κοινό εκπρόσωπο διορισμένο με συμβολαιογραφικό πληρεξούσιο. Κανείς δεν μπορεί να εκπροσωπήσει στην ίδια δημοπρασία περισσότερες από μία εταιρείες ή κοινοπραξίες. Δεν μπορεί επίσης να συμμετέχει (ξεχωριστά) και για δικό του λογαριασμό αυτός που εκπροσωπεί διαγωνιζόμενη εταιρεία ή είναι μέλος του διοικητικού συμβουλίου τέτοιας εταιρείας. Δεν μπορεί να συμμετέχει στη δημοπρασία για δικό του λογαριασμό υπάλληλος της εταιρείας η οποία λαμβάνει μέρος σε αυτή, ή ειδικοί σύμβουλοι που μισθοδοτούνται ή αμείβονται με οποιοδήποτε τρόπο από την εταιρεία αυτή.

Εφόσον οι υποψήφιοι προσφέροντες συμμετέχουν στο διαγωνισμό με εκπροσώπους τους, υποβάλλουν μαζί με την προσφορά, βεβαίωση εκπροσώπησης, βεβαιούμενου του γνήσιου της υπογραφής του εκπροσωπούμενου από αρμόδια δικαστική ή διοικητική αρχή ή συμβολαιογράφο.

Σημειώνεται ότι όλες οι αναφερόμενες υπεύθυνες δηλώσεις του Ν. 1599/86, πρέπει να φέρουν σφραγίδα της επιχείρησης σε διαφορετικό χώρο από την υπογραφή και να υπογράφονται:

Από το ίδιο το φυσικό πρόσωπο που συμμετέχει στο διαγωνισμό ή

Όταν πρόκειται για εταιρεία από το νόμιμο εκπρόσωπο αυτής

Η επίδοση της προσφοράς του διαγωνιζόμενου αποδεικνύει ότι αυτός έλαβε υπόψη κατά τη σύνταξη της προσφοράς του τις γενικές συνθήκες του έργου.

1. Περιεχόμενα Φακέλου «Δικαιολογητικά Συμμετοχής

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν:

α) Tο τυποποιημένο έντυπο υπεύθυνης δήλωσης (Τ.Ε.Υ.Δ.), όπως προβλέπεται στην παρ. 4 του άρθρου 79 του ν. 4412/2016,. Οι προσφέροντες συμπληρώνουν το σχετικό πρότυπο ΤΕΥΔ το οποίο αποτελεί αναπόσπαστο τμήμα της διακήρυξης (Παράρτημα Ι),

β) εγγύηση συμμετοχής, σύμφωνα με τo άρθρο 72 του Ν.4412/2016 και το άρθρο 13 της παρούσας διακήρυξης

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΤΕΥΔ για κάθε οικονομικό φορέα που συμμετέχει στην ένωση.

### 2.Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η Οικονομική Προσφορά συντάσσεται με βάση το έντυπο οικονομικής προσφοράς, που περιλαμβάνεται στο ΠΑΡΑΡΤΗΜΑ της παρούσας. Το έντυπο πρέπει να είναι συμπληρωμένο και κατάλληλα υπογεγραμμένο.

Στην οικονομική προσφορά δίνεται το προσφερόμενο ποσό ολογράφως και αριθμητικά, μέχρι δυο δεκαδικά ψηφία σε ΕΥΡΩ (€) ,για τις παρεχόμενες υπηρεσίες,

### 3. Φάκελος «Τεχνική Προσφορά»

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές που έχουν τεθεί από την αναθέτουσα αρχή στη σχετική μελέτη περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. *Το έντυπο τεχνικής προσφοράς το οποίο θα πρέπει να συμπληρωθεί και να προσκομισθεί με την προσφορά βρίσκεται στο Παράρτημα ΙΙ .*

θα υποβάλλουν μαζί με την τεχνική προσφορά τους και

. Υπεύθυνη Δήλωση του Ν. 1599/1986, όπως εκάστοτε ισχύει, ότι ο διαγωνιζόμενος έλαβε γνώση των όρων της διακήρυξη, των όρων της μελέτης και ειδικότερα των τεχνικών προδιαγραφών των υπό εκτέλεση εργασιών και αποδέχεται αυτούς ανεπιφύλακτα. (*βρίσκεται στο Παράρτημα ΙΙ) .*

### 

### Άρθρο 5.

### Τεχνική και επαγγελματική ικανότητα

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, ο ανάδοχος απαιτείται :

α) . **Σε διάστημα 30λεπτων από ειδοποιήσεως του** να μεταβαίνει στην περιοχή που θα του υποδειχθεί για τον άμεσο αποχιονισμό .(αποδεικνύεται με Υπεύθυνη Δήλωση του Ν. 1599/1986ΚΑΙ υποβάλλεται με την προσφορά *βρίσκεται στο Παράρτημα ΙΙ)*

β) να έχει εκτελέσει **τουλάχιστον 1 σύμβαση**  παροχής υπηρεσιών αποχιονισμού. (αποδεικνύεται με βεβαιώσεις φορέων με τους οποίους έχει συνάψει σύμβαση ΚΑΙ υποβάλλεται με την προσφορά)

### Άρθρο 6.

## Χρόνος και τρόπος υποβολής προσφορών

1. Όσοι επιθυμούν να λάβουν μέρος στο διαγωνισμό πρέπει να καταθέσουν κλειστές έγγραφες προσφορές μέχρι την ημέρα διεξαγωγής του διαγωνισμού στο Γραφείο Πρωτοκόλλου του Δήμου Λίμνης Πλαστήρα στο Μορφοβούνι Καρδίτσας, 431 50 ΚΑΡΔΙΤΣΑ. Εξυπακούεται ότι όσοι επιθυμούν μπορούν να καταθέσουν αυτοπροσώπως τις προσφορές τους, ενώπιον της Επιτροπής Διαγωνισμού και αξιολόγησης προσφορών, την καθορισμένη ημέρα και ώρα που θα διεξαχθεί ο διαγωνισμός.

2. Οι προσφορές μπορούν να αποστέλλονται με οποιοδήποτε τρόπο και να παραλαμβάνονται από την Υπηρεσία με απόδειξη, με την προϋπόθεση ότι αυτές θα περιέρχονται στην Υπηρεσία μέχρι την καταληκτική ημερομηνία και ώρα του άρθρου 11 της παρούσης.

3. Προσφορές που περιέρχονται στην Υπηρεσία πριν τη διενέργεια του διαγωνισμού δεν αποσφραγίζονται αλλά παραδίνονται στα αρμόδια όργανα που παραλαμβάνουν τις προσφορές προκειμένου να αποσφραγιστούν μαζί με τις άλλες.

4. Εκπρόθεσμες προσφορές επιστρέφονται χωρίς να αποσφραγιστούν.

5. Στον κύριο φάκελο κάθε προσφοράς πρέπει να αναγράφεται ευκρινώς: Η λέξη «προσφορά» με κεφαλαία γράμματα Επωνυμία της αναθέτουσας αρχής και ο τίτλος της αρμόδιας υπηρεσίας που διενεργεί την προμήθεια Ο πλήρης τίτλος της διακήρυξης ΄΄*Αποχιονισμός οδών –κοινόχρηστων χώρων Δήμου Λίμνης Πλαστήρα΄΄****,*** Η ημερομηνία διενέργειας του διαγωνισμού Τα στοιχεία του οικονομικού φορέα Εμφανής ένδειξη «ΠΡΟΣΦΟΡΑ» (ΝΑ ΜΗΝ ΑΝΟΙΧΘΕΙ)

6. Στον κυρίως φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα τα εξής: όλα τα ζητούμενα δικαιολογητικά και δηλώσεις. Τα οικονομικά στοιχεία της προσφοράς τοποθετούνται σε χωριστό σφραγισμένο φάκελο, με την ένδειξη «ΟΙΚΟΝΟΜΙΚΗ ΠΡΟΣΦΟΡΑ».

7. Ο φάκελος Οικονομικής Προσφοράς θα φέρει τις ενδείξεις του κυρίως φακέλου και θα είναι μέσα σ’ αυτόν.

8. Οι προσφορές δεν πρέπει να έχουν ξύσματα, σβησίματα, προσθήκες ή διορθώσεις. Εάν υπάρχει κάποια διόρθωση πρέπει να είναι καθαρογραμμένη και μονογραμμένη από τον προσφέροντα.

9. Οι συμμετέχοντες θα διαγωνισθούν προσφέροντας ποσό ίσο ή μικρότερο του ποσού της μελέτης. για την παρεχόμενης υπηρεσίας.

10. Ο προσφέρων θεωρείται ότι αποδέχεται πλήρως τους όρους της διακήρυξης.

11. Τυχόν διευκρινήσεις δίνονται από τον προσφέροντα, μόνο όταν ζητούνται από την Επιτροπή Διαγωνισμού & Αξιολόγησης Προσφορών ή εγγράφως από την Υπηρεσία.

### Άρθρο 7.

**Ισχύς προσφορών**

Οι προσφορές ισχύουν και δεσμεύουν τους οικονομικούς φορείς για (12) μήνες από την επομένη διενέργειας του διαγωνισμού. Προσφορές που ορίζουν χρόνο ισχύος μικρότερο του ανωτέρου απορρίπτονται ως απαράδεκτες (άρθρο 97, Ν.4412/16).

### Άρθρο 8.

**Αντιπροσφορές**

Στο διαγωνισμό δεν γίνονται δεκτές αντιπροσφορές και σε περίπτωση υποβολής τους απορρίπτονται, ως απαράδεκτες.

### Άρθρο 9.

**Γλώσσα**

Η προσφορά θα συνταχθεί στην ελληνική γλώσσα.

### Άρθρο 10.

**Ενστάσεις**

Ένσταση κατά της διακήρυξης υποβάλλεται σύμφωνα με τα οριζόμενα στο άρθρο 127 του Ν.4412/16 με την καταβολή και του προβλεπόμενου παραβόλου.

Ένσταση κατά της απόφασης επικύρωσης του αποτελέσματος του διαγωνισμού υποβάλλεται σύμφωνα με τα άρθρα 100 του Ν.4412/16.

Οι αποφάσεις της Οικονομικής Επιτροπής, καθώς και οι αποφάσεις που αφορούν την κατακύρωση του διαγωνισμού, ελέγχονται για την νομιμότητά τους από το Γενικό Γραμματέα της Αποκεντρωμένης Διοίκησης και είναι δυνατή η προσβολή τους, κατά τις διατάξεις του Ν.3463/06 (Δημοτικός Κώδικας), όπως αυτός ισχύει κάθε φορά

### Άρθρο 11.

**Χρόνος –Τόπος & Τρόπος αποσφράγισης των προσφορών**

**Ημερομηνία διαγωνισμού (αποσφράγισης προσφορών**) από την αρμόδια Επιτροπή Διαγωνισμού και αξιολόγησης προσφορών, είναι η **Πέμπτη 9/1/2020** και ώρα **10:00** (ώρα λήξης παράδοσης προσφορών).

**Τόπος αποσφράγισης των προσφορών** ορίζονται τα γραφεία του Δήμου Λίμνης Πλαστήρα.

Προσφορές που υποβάλλονται στο αρμόδιο όργανο μετά την έναρξη της διαδικασίας της αποσφράγισης προσφορών, δεν αποσφραγίζονται αλλά παραδίδονται στην Υπηρεσία για επιστροφή ως **εκπρόθεσμες**.

Η **αποσφράγιση προσφορών** γίνεται με την παρακάτω διαδικασία (άρθρο 100 του Ν. 4412/2016):

Το αρμόδιο όργανο – επιτροπή διαγωνισμού προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από την παρούσα. Η αποσφράγιση διενεργείται δημόσια, παρουσία των προσφερόντων/συμμετεχόντων ή των νομίμως εξουσιοδοτημένων εκπροσώπων τους, οι οποίοι λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς, όπως ειδικότερα ορίζεται στα έγγραφα της σύμβασης. Η αποσφράγιση διενεργείται δημόσια.

Ο Πρόεδρος της Επιτροπής Διαγωνισμού επικοινωνεί εν συνεχεία αμέσως με το πρωτόκολλο της αναθέτουσας αρχής για να διαπιστώσει αν έχουν υποβληθεί προσφορές ταχυδρομικά και σε καταφατική περίπτωση μεταβαίνει μέλος της, κατ’ εντολή του Προέδρου της και παραλαμβάνει τις προσφορές για να τηρηθεί η υπόλοιπη διαδικασία του διαγωνισμού

Τα επιμέρους στάδια στην διαδικασία έχουν ως εξής:

Αποσφραγίζεται ο κυρίως φάκελος προσφοράς, ο φάκελος των δικαιολογητικών συμμετοχής στην ανοικτή διαδικασία, μονογράφονται δε και σφραγίζονται από το αρμόδιο όργανο όλα τα δικαιολογητικά που υποβάλλονται κατά το στάδιο αυτό, ανά φύλλο. Το αρμόδιο όργανο καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου. Οι φάκελοι των οικονομικών προσφορών δεν αποσφραγίζονται, αλλά μονογράφονται και σφραγίζονται από το παραπάνω όργανο.

Η Επιτροπή αφού ελέγξει τα δικαιολογητικά έγγραφα των διαγωνιζομένων, αποφασίζει για του αποκλεισθέντες.

* Οι σφραγισμένοι φάκελοι με τα οικονομικά στοιχεία των προσφορών, μετά την ολοκλήρωση του ελέγχου των δικαιολογητικών, επαναφέρονται για όσες προσφορές κρίθηκαν αποδεκτές.
* Η αποσφράγιση των οικονομικών προσφορών γίνεται δημόσια μετά την ολοκλήρωση της αξιολόγησης των λοιπών στοιχείων και για όσες μόνο προσφορές κρίθηκαν αποδεκτές. Προσφορές που δεν θα έχουν την υπογραφή του συμμετέχοντος ή δεν θα είναι σύμφωνες με τους όρους της διακήρυξης απορρίπτονται. Αυτοί που δικαιούνται να παρευρίσκονται στη διαδικασία αποσφράγισης των οικονομικών προσφορών, λαμβάνουν γνώση των συμμετασχόντων στο διαγωνισμό, καθώς επίσης και των τιμών που προσφέρθηκαν.

Σε περίπτωση που λόγω του πλήθους των προσφορών και του όγκου των στοιχείων τους δεν είναι εφικτή η ολοκλήρωση αυθημερόν της διαδικασίας ελέγχου των τυπικών δικαιολογητικών και των τεχνικών στοιχείων, η Επιτροπή θα ορίσει στο Πρακτικό της ημερομηνία και ώρα - που θα γνωστοποιήσει στους διαγωνιζόμενους - συνέχισης της διαδικασίας και οφείλει να παραδώσει τους φακέλους των οικονομικών προσφορών στο τμήμα τεχνικών υπηρεσιών και περιβάλλοντος, προκειμένου να επανέλθουν σ’ αυτή (Ε.Δ.) την ημερομηνία που θα ορισθεί για την αποσφράγιση των οικονομικών προσφορών.

* Όσες προσφορές δεν κρίνονται αποδεκτές δεν αποσφραγίζονται, αλλά επιστρέφονται στους ενδιαφερόμενους.
* Σύνταξη πρακτικού της Επιτροπής Διαγωνισμού και αξιολόγησης προσφορών με τον προσωρινό μειοδότη ανάδοχο.
* Πρόσκληση της Επιτροπής Διαγωνισμού προς τον προσωρινό μειοδότη για την προσκόμιση όλων των δικαιολογητικών που απαιτούνται για την απόδειξη των αναγραφομένων στην κατατεθείσα υπεύθυνη δήλωση (Παράρτημα 1 της Διακήρυξης).
* Έλεγχος των δικαιολογητικών και σύνταξη 2ου πρακτικού το οποίο η Επιτροπή Διαγωνισμού υποβάλλει στην Ο.Ε. για την κατακύρωση του αποτελέσματος του διαγωνισμού. Σε περίπτωση διαπίστωσης ψευδών στοιχείων ή μη προσκόμισης των δικαιολογητικών ακολουθούνται οι διαδικασίες των παρ. 3, 4 και 5 του άρθρου 103 του Ν.4412/16.

Η κατακύρωση τελικά γίνεται στον οικονομικό φορέα, του οποίου η προσφορά είναι αποδεκτή, με βάση τους καθοριζόμενους στη διακήρυξη ουσιώδεις όρους, που προσφέρει τη πλέον συμφέρουσα τιμή. Σε ισότιμες προσφορές διενεργείται κλήρωση σύμφωνα με το άρθρο 90 του Ν.4412/16.

Τα αποτελέσματα των ανωτέρω σταδίων επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται με επιμέλεια αυτής στους προσφέροντες ή στους συμμετέχοντες. Κατά της ανωτέρω απόφασης χωρεί ένσταση, σύμφωνα με το άρθρο 127 για συμβάσεις με εκτιμώμενη αξία έως εξήντα χιλιάδων (60.000) ευρώ (προ ΦΠΑ)

### Άρθρο 12.

**Αξιολόγηση προσφορών- Κατακύρωση αποτελέσματος**

Η κατακύρωση του διαγωνισμού θα γίνει με το κριτήριο της πλέον συμφερότερης από οικονομικής άποψης προσφοράς μόνο βάσει τιμής.

**Η κατακύρωση γίνεται στον οικονομικό φορέα που προσφέρει τη χαμηλότερη τιμή, εφόσον έχει προσκομίσει τα απαιτούμενα δικαιολογητικά και η προσφορά του κρίνεται αποδεκτή με βάση τους όρους της διακήρυξης.**

Μεταξύ ισότιμων προσφορών θα διενεργείται δημόσια κλήρωση ενώπιον της επιτροπής διαγωνισμού σε συγκεκριμένη ημερομηνία και ώρα.

Ο ανακηρυχθείς ανάδοχος υποχρεούται να υπογράψει τη σχετική σύμβαση σε προθεσμία δέκα (10) ημερών από την κοινοποίηση σ' αυτόν της ανακοίνωσης ανάθεσης, προσκομίζοντας και την προβλεπόμενη εγγύηση καλής εκτέλεσης. Με την ανακοίνωση της κατακύρωσης στον ανάδοχο, η σύμβαση θεωρείται ως συναφθείσα, το δε έγγραφο της σύμβασης που ακολουθεί έχει αποδεικτικό χαρακτήρα

### Άρθρο 13.

**Εγγυήσεις**

* **Εγγύηση συμμετοχής στο διαγωνισμό θα είναι 2%** επί της εκτιμώμενης

αξίας, εκτός ΦΠΑ, του/των προσφερομένου/ων τμήματος/τμημάτων. (παρ. 1α του άρθρο 72 του Ν.4412/16.)

* **Εγγύηση καλής εκτέλεσης θα είναι 5%** επί της συμβατικής αξίας, εκτός ΦΠΑ, του/των προσφερομένου/ων τμήματος/τμημάτων.

**Εκτέλεση της σύμβασης - Προθεσμίες**

Δυνατότητα μεταβολής της σύμβασης υφίσταται, υπό τις προϋποθέσεις του άρθρου 132 του Ν.4412/2016.

Ο ανάδοχος θα συντάσσει επιμετρήσεις κατά διαστήματα που θα ελέγχονται από το Δήμο Λίμνης Πλαστήρα και μετά θα γίνεται η παραλαβή από την επιτροπή παραλαβής για ολόκληρη την υπηρεσία ή κατά τμήματα σύμφωνα με το άρθρο 219 του Ν.4412/16.

Η συνολική προθεσμία εκτέλεσης της υπηρεσίας ορίζεται μέχρι **31/12/2020** με δυνατότητα παράτασης .

### Άρθρο 14.

**Επανάληψη δημοπρασίας**

Αν για οποιοδήποτε λόγο δεν διεξαχθεί η δημοπρασία την προαναφερθείσα ημερομηνία ή αν διεξαχθεί μεν αλλά δεν κατατεθεί καμία προσφορά, θα διενεργηθεί σε νέα ημερομηνία που θα καθορίσει με πράξη της η Οικονομική Επιτροπή. Η πράξη αυτή θα αναρτηθεί στη σελίδα του Δήμου. Η ίδια διαδικασία μπορεί να επαναληφθεί και δεύτερη φορά με τους ίδιους όρους και προϋποθέσεις.

Σημειώνεται ότι στις νέες αυτές ημερομηνίες μπορούν να ζητήσουν και να λάβουν τεύχη του διαγωνισμού και να συμμετάσχουν σ’ αυτόν ενδιαφερόμενοι που δεν εκδήλωσαν ενδιαφέρον την προηγούμενη φορά.

### Άρθρο 15.

**Δημοσίευση**

Η περίληψη της **διακήρυξης** θα αναρτηθεί σε μία τοπική εφημερίδα (τά έξοδα δημοσίευσης βαρύνουν τον ανάδοχο), στο ΚΗΜΔΗΣ και στην επίσημη ιστοσελίδα του Δήμου.

Η διακήρυξη εγκρίθηκε με την αριθμ. 119/2019 απόφ. Ο.Ε. του Δήμου Λίμνης Πλαστήρα

Ο ΔΗΜΑΡΧΟΣ

ΠΑΝΑΓΙΩΤΗΣ ΝΑΝΟΣ

**ΠΑΡΑΡΤΗΜΑ**

**Δικαιολογητικά που προσκομίζει ο προσωρινός μειοδότης**

**Πιστοποιητικά όλων των οργανισμών κοινωνικής ασφάλισης** **(ασφαλιστικές ενημερότητες)** τόσο για τους ίδιους τους εργοδότες όσο και για όλο το απασχολούμενο σε αυτούς προσωπικό, από τα οποία να προκύπτουν ότι είναι ενήμεροι ως προς τις υποχρεώσεις τους που αφορούν την καταβολή των εισφορών κοινωνικής ασφάλισης σε αυτούς τους οργανισμούς (που έχουν αναφερθεί ρητώς και στην ως άνω υπεύθυνη δήλωση) κατά την ημερομηνία διενέργειας του διαγωνισμού. Από τα περιεχόμενα των πιστοποιητικών χρειάζεται να προκύπτει σαφώς η διάρκεια ισχύος τους, έτσι ώστε να είναι ξεκάθαρο ότι τα πιστοποιητικά αυτά είναι σε ισχύ τουλάχιστον ως και την καταληκτική ημερομηνία υποβολής των προσφορών.

*Διευκρινίζεται ότι το πιστοποιητικό ασφαλιστικής ενημερότητας:*

αφορά και τους φορείς επικουρικής ασφάλισης και όχι μόνο τους οργανισμούς κύριας ασφάλισης,

αφορά όλους τους απασχολούμενους στην επιχείρηση, με οποιαδήποτε σχέση εργασίας, που είναι ασφαλισμένοι σε οποιονδήποτε ασφαλιστικό οργανισμό,

σε περίπτωση ατομικών επιχειρήσεων, αφορά και όσους είναι ασφαλισμένοι ως εργοδότες ή ελεύθεροι επαγγελματίες σε ασφαλιστικούς οργανισμούς.

**Πιστοποιητικό** της αρμόδιας αρχής ότι είναι ενήμεροι ως προς τις **φορολογικές υποχρεώσεις** τους κατά την καταληκτική ημερομηνία υποβολής προσφορών του διαγωνισμού.

Για να θεωρηθούν έγκυρα τα πιστοποιητικά πρέπει να βρίσκονται σε ισχύ κατά την καταληκτική ημερομηνία υποβολής των προσφορών. Αν στις ειδικές διατάξεις που διέπουν την έκδοσή τους δεν προβλέπεται χρόνος (μεγαλύτερος ή μικρότερος του εξαμήνου) ισχύος των δικαιολογητικών, θεωρούνται έγκυρα εφόσον φέρουν ημερομηνία έκδοσης **εντός των έξι (6) μηνών**, που προηγούνται της καταληκτικής ημερομηνίας υποβολής των προσφορών (ημερομηνία διεξαγωγής διαγωνισμού).

Προκειμένου για διαγωνιζόμενο, φυσικό πρόσωπο, **πιστοποιητικό ποινικού** μητρώου, έκδοσης τουλάχιστον του τελευταίου τριμήνου, από το οποίο να προκύπτει ότι δεν έχει καταδικαστεί με αμετάκλητη απόφαση για κάποιο από τα παρακάτω αδικήματα:

* **συμμετοχή σε εγκληματική οργάνωση**, όπως αυτή ορίζεται στο άρθρο 2 παρ. 1 της κοινής δράσης της 98/773/ΔΕΥ του Συμβουλίου της 21ης Δεκεμβρίου 1998
* **δωροδοκία**, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 3 παρ. 1 της κοινής δράσης 98/742/ΚΕΠΠΑ του Συμβουλίου (EE L358 της 31-12-98)
* **απάτη**, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων
* **νομιμοποίηση εσόδων από παράνομες δραστηριότητες**, όπως ορίζεται στο άρθρο 1 της οδηγίας 91/308/ΕΟΚ του Συμβουλίου, της 10ης Ιουνίου 1991, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, όπως αυτή τροποποιήθηκε.
* σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της εκβίασης, της πλαστογραφίας, της ψευδορκίας και της δόλιας χρεωκοπίας**.**
* Προκειμένου για εταιρείες πρέπει να προσκομίσουν πιστοποιητικό ποινικού μητρώου, έκδοσης τουλάχιστον του τελευταίου τριμήνου :
  + για τους διαχειριστές στις περιπτώσεις εταιρειών περιορισμένης ευθύνης (Ε.Π.Ε.) και των προσωπικών εταιρειών (Ο.Ε. και Ε.Ε. και ΙΚΕ) και
  + για τον πρόεδρο και διευθύνοντα σύμβουλο για τις ανώνυμες εταιρείες (Α.Ε.),
* από το οποίο να προκύπτει ότι τα ανωτέρω πρόσωπα δεν έχουν καταδικασθεί με αμετάκλητη δικαστική απόφαση για κάποιο από τα παραπάνω αδικήματα.
* Προκειμένου για κοινοπραξίες πρέπει να προσκομίσουν πιστοποιητικό ποινικού μητρώου, έκδοσης τουλάχιστον του τελευταίου τριμήνου, για κάθε οικονομικό φορέα, που συμμετέχει στην κοινοπραξία.
* *Σημειώνεται ότι σε περίπτωση που το απόσπασμα ποινικού μητρώου φέρει καταδικαστικές αποφάσεις, οι συμμετέχοντες θα πρέπει να επισυνάπτουν σε ηλεκτρονικό αρχείο σε μορφή pdf τις αναφερόμενες σε αυτό καταδικαστικές αποφάσεις.*

**Πιστοποιητικό** αρμόδιας δικαστικής ή διοικητικής αρχής από το οποίο να προκύπτει ότι δεν τελούν υπό πτώχευση, εκκαθάριση, αναγκαστική διαχείριση, πτωχευτικό συμβιβασμό, ή άλλη ανάλογη κατάσταση και επίσης ότι δεν τελούν υπό διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό άλλη ανάλογη διαδικασία.

Στην περίπτωση που τα παραπάνω πιστοποιητικά ή έγγραφα δεν εκδίδονται από κάποια αρχή υπέρ του διαγωνιζόμενου ή δεν καλύπτουν όλες τις παραπάνω περιπτώσεις, μπορούν να αντικατασταθούν από ένορκη δήλωση του διαγωνιζόμενου που γίνεται ενώπιον δικαστικής ή διοικητικής αρχής ή συμβολαιογράφου.

Επίσης θα υποβληθούν

1. Φωτοτυπία της σχετικής Άδειας Κυκλοφορίας του μηχανήματος κατά περίπτωση
2. Φωτοτυπία της ασφάλειας του μηχανήματος κατά περίπτωση
3. Φωτοτυπία την Αστυνομική τους ταυτότητα.
4. Φωτοτυπία της άδειας χειριστού ΜΕ κατά περίπτωση
5. Παραστατικό πληρωμής εξόφλησης των τελών χρήσης μηχανημάτων έργου περιόδου 2019
6. Υπεύθυνη Δήλωση του Ν. 1599/86 ότι το προσφερόμενο μηχάνημα καλύπτει τον απαραίτητο ζητούμενο εξοπλισμό δηλαδή ότι κατέχει Τρίγωνο, Κουβούκλιο χειριστού, περιστρεφόμενους φάρους κινδύνου, Καλής κατάστασης μπαταρίες εκκίνησης, καλής κατάστασης ελαστικά, προβολείς εργασίας (εμπρός - πίσω), αντιολισθητικές αλυσίδες (4 ζεύγη), Συρματόσχοινα ρυμούλκησης
7. Υπεύθυνη δήλωση της έδρας της επιχείρησης.

***ΔΙΕΥΚΡΙΝΙΣΗ:*** *Για τους αλλοδαπούς πολίτες και αλλοδαπά νομικά πρόσωπα, και σε περίπτωση που στη χώρα τους δεν εκδίδονται ένα ή περισσότερα από τα παραπάνω δικαιολογητικά, αυτά αντικαθίστανται από ένορκη βεβαίωση ή υπεύθυνη δήλωση του ενδιαφερομένου ενώπιον δικαστικής ή διοικητικής αρχής ή συμβολαιογράφου.*

**ΔΗΜΟΣ ΛΙΜΝΗΣ ΠΛΑΣΤΗΡΑ Μορφοβούνι, 30/12 /2019**

**ΠΕΡΙΛΗΨΗ ΔΙΑΚΗΡΥΞΗΣ**

1. Ο Δήμος Λίμνης Πλαστήρα, προκηρύσσει συνοπτικό διαγωνισμό για την ανάθεση της υπηρεσίας «**Αποχιονισμός οδών –κοινόχρηστων χώρων Δήμου Λίμνης Πλαστήρα**», για το έτος 2020 ,με προϋπολογισμό 60.000,00 € (με 24%ΦΠΑ).

2. Οι ενδιαφερόμενοι μπορούν να παραλάβουν τα συμβατικά τεύχη του διαγωνισμού από τα γραφεία του Δήμου (Μορφοβούνι Καρδίτσας ) και από την ιστοσελίδα του Δήμου <http://www.plastiras-ota.gr/>.Πληροφορίες στο τηλέφωνο 2441352217, email: dlplastira@0847.syzefxis.gov.gr, φαξ: 2441095308.

3. Ο διαγωνισμός θα διεξαχθεί στις **9/1/2020, ημέρα Πέμπτη και ώρα 10:00** στο Δημαρχείο και με κριτήριο κατακύρωσης την πλέον συμφέρουσα από οικονομική άποψη προσφορά μόνο βάσει τιμής.

4. Στο διαγωνισμό γίνονται δεκτά φυσικά ή νομικά πρόσωπα, ή ενώσεις αυτών που δραστηριοποιούνται στον τομέα του αποχιονισμού.

5. Για τη συμμετοχή στο διαγωνισμό απαιτείται η κατάθεση εγγυητικής επιστολής **2%** επί της εκτιμώμενης αξίας, εκτός ΦΠΑ, του/των προσφερομένου/ων τμήματος/τμημάτων

6. Το έργο χρηματοδοτείται από Κ.Α. 30-6162.65.

7. Το αποτέλεσμα της δημοπρασίας θα εγκριθεί από την οικονομική επιτροπή του Δήμου Λίμνης Πλαστήρα.

ΜΟΡΦΟΒΟΥΝΙ

Ο ΔΗΜΑΡΧΟΣ

ΠΑΝΑΓΙΩΤΗΣ ΝΑΝΟΣ